Video: Elsa aangekeer as hoofverdagte vir winterstormSkermgreep uit die video Die polisie in Suid-Carolina het ŉ tong-in-die-kies video gedeel ná ŉ ysige sneeustorm ŉ gedeelte van die ooste van die VSA getref het. Die bekende yskoningin word in hegtenis geneem. Die “seldsame beeldmateriaal” wys hoe Elsa van Disney se Frozen-fliek vrolik in die sneeu baljaar. Sy sien dan die polisiebeamptes en probeer weghardloop. “Vries!” sê die beampte. Elsa gee haarself gou oor. “Kom nou ouens, just let it go,” sê sy. “Niemand is beseer of ernstig gevries nie,” het die Pickens-polisie op sy Facebook-blad gesê. “Haar medepligtige, die verskriklike sneeuman, is nog op vrye voet. Hy het nog sneeu en ys losgelaat. Help ons om hom op te spoor.” Die departement het die kort parodie gebruik om motoriste te maan om veilig te bestuur. Nog ŉ sneeustorm word oor die volgend paar dae aan die ooskus verwag. ***Elsa Detained***Rare body cam footage of the arrest. She was detained after a short foot chase and no one was injured or severely frozen. Her accomplice, the abominable snowman, is still at large. He has unleashed more snow and ice. Help us find him. Please be safe on the road if you have to drive. Big thank you to “Elsa” for stopping by the Department. Posted by Pickens Police Department on Sunday, January 16, 2022